**Ministru kabineta noteikumu projekta**

**„Grozījumi Ministru kabineta 2014.gada 25.februāra noteikumos**

**Nr.116 „Būvkomersantu reģistrācijas noteikumi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | |  | | --- | | Būvniecības likuma 5.panta pirmās daļas 7.punkts | |  | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Būvkomersantu reģistrācijas, atkārtotas reģistrācijas, izslēgšanas no reģistra kārtību, kā arī reģistra datu saturu nosaka Ministru kabineta 2014.gada 25.februāra noteikumi Nr.116 “Būvkomersantu reģistrācijas noteikumi” (turpmāk - noteikumi Nr.116).  2016.gada 12.aprīlī tika pieņemti Ministru kabineta noteikumi Nr. 211 “Būvkomersantu klasifikācijas noteikumi” (turpmāk – noteikumi Nr.211), saskaņā ar kuriem 2017.gada 1.maijā pirmo reizi tiks veikta būvkomersantu klasifikācija vispārējā kārtībā. Saskaņā ar noteikumu Nr.211 21.punktu būvkomersantu klasificēšanā izmantotās ziņas un dati, izņemot ziņas no Iekšlietu ministrijas Informācijas centra uzturētā Sodu reģistra (turpmāk – Sodu reģistrs), tiek apkopoti un uzturēti elektroniskā vidē Būvniecības informācijas sistēmas būvkomersantu reģistrā (turpmāk – reģistrs). Noteikumi Nr.211 nenosaka šīs informācijas saņemšanas un uzglabāšanas kārtību reģistrā. Pašlaik dati, kas nepieciešami būvkomersantu klasificēšanai, nav pieejami reģistrā. Tādējādi ir nepieciešams papildināt informāciju, kuru būvkomersantiem ir jāsniedz reģistram un kura tiek uzglabāta reģistrā. Līdz ar to, lai izpildītu priekšnosacījumu būvkomersantu klasifikācijas procesa nodrošināšanai, noteikumu projekts nosaka, ka reģistrā atbilstoši noteikumiem Nr.211 tiks iekļauta papildu šāda informācija par būvkomersantiem:  1) būvkomersanta klase, kas piešķirta Ministru kabineta noteiktajā kārtībā;  2) par būvkomersanta ieviestajām un sertificētajām pārvaldības sistēmām;  3) par būvkomersanta piederību Latvijas Republikā vai kādā no Eiropas Ekonomikas zonas valstīm reģistrētā būvniecības nozares darba devēju vai profesionālajā organizācijā;  4) par spēkā esošu darba koplīgumu, kuru būvkomersants kā nacionālā līmeņa darba devēju organizācijas biedrs ir noslēdzis ar arodbiedrību;  5) par būvkomersanta pieredzi būvdarbu veikšanā būvju grupās un būvju veidos.  Minēto informāciju būvkomersanti varēs iesniegt elektroniski reģistrā, izmantojot tiešsaistes formu. Līdz elektroniskās tiešsaistes formas izveidošanai Būvniecības informācijas sistēmā, būvkomersanti šādu informāciju varēs iesniegt papīra dokumenta formā vai elektroniski.  Saskaņā ar noteikumu Nr.211 3.pielikumu būvkomersantu klasifikācijas nodrošināšanai reģistrs no Sodu reģistra elektroniski saņems informāciju par konstatētajiem pārkāpumiem saistībā ar būvkomersantu darbību, bet Sodu reģistra sniegtā informācija netiks iekļauta un saglabāta reģistrā.  Augstāk minētās informācijas saņemšanai reģistrā nepieciešamas izmaiņas Būvniecības informācijas sistēmas funkcionalitātē. Funkcionalitātes, kas saistīta ar ziņu nodošanu tikai uz būvkomersanta klasifikācijas brīdi, nodrošināšanu ir iekļautas noteikumu Nr.211 sākotnējās ietekmes novērtējuma ziņojumā (anotācijā) norādītajās ieviešanas izmaksās. Savukārt, regulārai būvkomersantu klasifikācijas procesa nodrošināšanai, kas izriet no noteikumu projekta un noteikumu Nr.116 normām, nepieciešama funkcionalitāte, kura nodrošinātu automātisku ziņu sniegšanu (datu monitoringa pakalpojums) no Sodu reģistra, ja pārbaudi izgājušais un piereģistrētais būvkomersants ir izdarījis jaunu pārkāpumu.  Papildus, lai novērstu atšķirīgu viedokli, noteikumu projektā ir precizētas prasības par personālsabiedrību reģistrāciju būvkomersantu reģistrā.  Noteikumu Nr.116 18. un 19.punkts nosaka, ka būvkomersanti reizi 12 mēnešu laikā uz laiku līdz sešiem mēnešiem var apturēt reģistrāciju reģistrā. Ņemot vērā, ka ļoti bieži būvkomersanti aptur reģistrāciju uz īsāku laika periodu kā seši mēneši, kā arī ir situācijas, kad reģistrāciju nepieciešams apturēt vairākas reizes noteiktajā laika periodā, tad noteikumu projekts nosaka, ka būvkomersanti varēs apturēt reģistrāciju reģistrā vairāk kā vienu reizi 12 mēnešu laikā, tomēr kopumā reģistrācijas apturēšanas periods nedrīkst pārsniegt sešus mēnešus. Atjaunojot reģistrāciju, noteikumu projekts nosaka, ka būvkomersantam papildus iesniegumam par ziņu izmaiņām būvkomersantu reģistrā ir jāiesniedz ikgadējā informācija, ja būvkomersants to nav iesniedzis noteikumos Nr.116 noteiktajā termiņā.  Noteikumu projekts paredz, ka turpmāk būvkomersantiem ikgadējā informācija jāiesniedz reģistrā reizi gadā līdz 31.maijam.  Pašreiz spēkā esošā noteikumu redakcija nosaka, ka būvkomersantam ir jāiesniedz reģistra iestādē iesniegums par ziņu izmaiņām vai izslēgšanu, lai reģistra iestāde varētu veikt izmaiņas reģistrā iekļautajā informācijā. Saskaņā ar noslēgto starpresoru vienošanos reģistra iestāde no Valsts ieņēmumu dienesta pieprasa informāciju par darba tiesisko attiecību izbeigšanu ar būvspeciālistu, kā arī reģistra iestāde saņem informāciju no Uzņēmumu reģistra par valdes locekļa amata pienākuma pārtraukšanu. Līdz ar to, ja būvkomersants ir jau sniedzis Valsts ieņēmumu dienestā informāciju par darba tiesisko attiecību izbeigšanu ar vienīgo būvspeciālistu vai Uzņēmumu reģistrā ir iesniedzis informāciju par valdes locekļa, kurš pilda arī būvspeciālista pienākumus, atbrīvošanu no amata, reģistra iestāde, saņemot minēto informāciju no Valsts ieņēmumu dienesta vai Uzņēmu reģistra, varēs veikt izmaiņas reģistra, nepieprasot papildus iesniegumu no būvkomersanta. Tādējādi tiktu mazināts administratīvais slogs.  Ņemot vērā, ka būvkomersantiem ir bijušas neskaidrības, aizpildot iesniegumu par ziņu izmaiņām būvkomersantu reģistrā, noteikumu projektā ir precizēts 3.pielikums. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz būvkomersantu reģistrā jau reģistrētajiem būvkomersantiem. Šobrīd būvkomersantu reģistrā ir reģistrēti 5218 būvkomersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz samazināt administratīvo slogu, nosakot, reģistra iestāde automātiski iekļaus reģistrā informāciju no Valsts ieņēmumu dienesta par darba tiesisko attiecību izbeigšanu ar būvspeciālistu vai informāciju no Uzņēmumu reģistra par valdes locekļa, kas pilda būvspeciālista pienākumus, atbrīvošanu no amata. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | | | **2017** | | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | | | 2 | | 3 | 4 | 5 | 6 |
| 1. Budžeta ieņēmumi: | | | 0 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 0 | | 0 | 0 | 0 | 0 |
| 1.2. valsts speciālais budžets | | | 0 | | 0 | 0 | 0 | 0 |
| 1.3. pašvaldību budžets | | | 0 | | 0 | 0 | 0 | 0 |
| 2. Budžeta izdevumi: | | |  | |  |  |  |  |
| 2.1. valsts pamatbudžets | | |  | |  |  |  |  |
| 2.2. valsts speciālais budžets | | | 0 | | 0 | 0 | 0 | 0 |
| 2.3. pašvaldību budžets | | | 0 | | 0 | 0 | 0 | 0 |
| 3. Finansiālā ietekme: | | |  | |  |  |  |  |
| 3.1. valsts pamatbudžets | | |  | |  |  |  |  |
| 3.2. speciālais budžets | | | 0 | | 0 | 0 | 0 | 0 |
| 3.3. pašvaldību budžets | | | 0 | | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | | | X | | 0 | 0 | 0 | 0 |
| 5.1. valsts pamatbudžets | | | 0 | 0 | 0 | 0 |
| 5.2. speciālais budžets | | | 0 | 0 | 0 | 0 |
| 5.3. pašvaldību budžets | | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | Nav. | | | | | |
| 6.1. detalizēts ieņēmumu aprēķins | | |
| 6.2. detalizēts izdevumu aprēķins | | |
| 7. Cita informācija | | | Noteikumu projektam ir neliela finansiālā ietekme, jo būs jāveic Būvniecības informācijas sistēmā esošo funkciju pielāgošana noteikumu projekta prasībām. Ņemot vērā līdz šim esošās Būvniecības informācijas sistēmas izstrādes un pielāgošanas izmaksas, aprēķināts, ka noteikumu projektā paredzēto grozījumu ieviešanai nepieciešamas 4 cilvēkdienas. Vienas cilvēkdienas izmaksas ir 310 EUR (neieskaitot PVN), līdz ar to pielāgošanas izmaksas varētu būt 1500,40 EUR (4  x (310 + PVN 21%)).  Nepieciešamie izdevumi 1500,40 EUR apmērā tiks segti Būvniecības informācijas sistēmas uzturēšanas līguma un tam piešķirto valsts budžeta līdzekļu ietvaros 2017.gadā.  Iekšlietu ministrijas Informācijas centram budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” Būvniecības informācijas sistēmas un Sodu reģistra datu apmaiņas saskarnes papildināšanai un datu monitoringa (pēcpārbaudes) mehānisma izveidei, lai nodrošinātu būvkomersantu atbilstības pārbaudi Ministru kabineta 2016.gada 12.aprīļa noteikumos Nr.211 “Būvkomersantu klasifikācijas noteikumi” noteiktajām prasībām, ir nepieciešamas 18 cilvēkdienas. Vienas cilvēkdienas izmaksas ir 544,50 *euro* (ar PVN)1.Tādējādipapildu nepieciešamais finansējums 2018.gadā ir 18 cilvēkdienas x544,50 *euro* = 9 801 *euro* (EKK 5140 “Nemateriālo ieguldījumu izveidošana”).  Nepieciešamos izdevumus 9801 *euro* apmērā Iekšlietu ministrija (Iekšlietu ministrijas Informācijas centrs) nodrošinās piešķirto līdzekļu ietvaros.  1 vienas cilvēkdienas izmaksas noteiktas saskaņā ar līdzvērtīgu informācijas sistēmu pilnveidošanas pakalpojumu saņemšanu. | | | | | |
| **VI. Sabiedrības līdzdalība un komunikācijas aktivitātes** | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Noteikumu projekts sabiedrībai publiski ir pieejams Ekonomikas ministrijas mājās lapā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā. | | | | |
| 2. | Sabiedrības līdzdalība projekta izstrādē | | Projekts šo jomu neskar. | | | | |
| 3. | Sabiedrības līdzdalības rezultāti | | Projekts šo jomu neskar. | | | | |
| 4. | Cita informācija | | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV., V. sadaļa – projekts šo jomu neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra vietnieks J.Stinka

27.12.2016. 11:34

1 341

Putne, 67013267

[iveta.putne@em.gov.lv](mailto:iveta.putne@em.gov.lv)